সরকারি শহীদ আকবর আলী বিজ্ঞান ও প্রযুক্তি মহাবিদ্যালয়

সরকারি শহীদ আকবর আলী বিজ্ঞান ও প্রযুক্তি মহাবিদ্যালয় ঠাকুরগাঁও জেলার একটি সরকারি মহাবিদ্যালয়। যা বালিয়াডাঙ্গী উপজেলার বড়বাড়ি এলাকায় অবস্থিত এবং ১৯৯৮ সালে প্রতিষ্ঠিত হয়। বর্তমান এই কলেজে দিনাজপুর শিক্ষা বোর্ডের অধীনে উচ্চ মাধ্যমিক এবং হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের অধীনে স্নাতক স্তরে তিনটি অনুষদে ছয়টি বিভাগ চালু আছে।

ইতিহাস
শহীদ আকবর আলী বিজ্ঞান ও প্রযুক্তি কলেজ ১৯৯৮ সালে প্রতিষ্ঠিত হয়। প্রতিষ্ঠাকালীন সময়ে এর নাম ছিল শহীদ আকবর আলী মহিলা মহাবিদ্যালয়। পরবর্তীতে ০১ মে ২০০৪ সালে প্রতিষ্ঠানটি এমপিওভুক্ত হয়। ০৫ ফেব্রুয়ারি ২০১০ খ্রিষ্টাব্দে কলেজটির নাম পরিবর্তন করে শহীদ আকবর আলী বিজ্ঞান ও প্রযুক্তি কলেজ রাখা হয়।

ঠাকুরগাঁও জেলার বালিয়াডাঙ্গী উপজেলায় অবস্থিত এই কলেজটিকে হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের (হাবিপ্রবি) অধিভুক্ত করার বিষয়ে ২৬ নভেম্বর ২০১২ খ্রিষ্টাব্দে অনুষ্ঠিত বিশ্ববিদ্যালয়ের ৩০তম একাডেমিক কাউন্সিলের সভায় প্রস্তাবটি অনুমোদিত হয়। পরবর্তীতে ১৩ এপ্রিল ২০১৩ খ্রিষ্টাব্দে অনুষ্ঠিত রিজেন্ট বোর্ডের ৩০তম সভার ৭ নম্বর আলোচ্য বিষয়ে গৃহীত সিদ্ধান্ত এবং বিশ্ববিদ্যালয়ের ২০০১ সালের ৩৫ নম্বর আইনের ৬(৫) ধারা অনুযায়ী কলেজটিকে হাবিপ্রবি’র অধিভুক্ত কলেজ হিসেবে চূড়ান্তভাবে অনুমোদন প্রদান করা হয়।

এরই ধারাবাহিকতায় ২০১৪ শিক্ষাবর্ষ থেকে এগ্রিকালচার, বিবিএ এবং সিএসই বিষয়ে লেভেল–১, সেমিস্টার–১ এ শিক্ষার্থী ভর্তির জন্য প্রয়োজনীয় ব্যবস্থা গ্রহণের অনুমতি দেওয়া হয়।

২০১৯ সালে মহাবিদ্যালয়টি সরকারিকরণ করা হয়।

উপলব্ধ কোর্স

 উচ্চ মাধ্যমিক 
 বিজ্ঞান
 মানবিক
 বানিজ্য
 স্নাতক (সম্মান) 
 এগ্রিকালচার অনুষদ
 বি.এস-সি ইন এগ্রিকালচার (অনার্স)
 সিএসই অনুষদ
 বি.এস-সি (ইঞ্জিনিয়ারিং) ইন কম্পিউটার সাইন্স এন্ড ইঞ্জিনিয়ারিং
 বিজনেজ স্টাডিজ অনুষদ
 বি.বি.এ. ইন একাউন্টিং এন্ড ইনফরমেশন সিস্টেম
 বি.বি.এ. ইন ফিন্যান্স
 বি.বি.এ. ইন ম্যানেজমেন্ট
 বি.বি.এ. ইন মার্কেটিং
ফলাফল
২০০৯ থেকে ২০২৫ পর্যন্ত এইচএসসি পরীক্ষায় মোট ৫৪৭৪ জন অংশগ্রহণ করেছে, পাস করেছে ৩৪৩৭ জন, ফেল করেছে ২০৩৭ জন, এ+ পেয়েছে ৪৩ জন, শতকরা পাস করেছে ৬২.৭৯%, শতকরা এ+ পেয়েছে ০.৭৯%।

তথ্যসূত্র

বহিঃসংযোগ



বিষয়শ্রেণী:দিনাজপুর জেলার মহাবিদ্যালয়
বিষয়শ্রেণী:১৯৯৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়